《念奴娇 寿致政邑宰六十三子任尉孙领荐》
宋代·翁定

昔时彭祖，闻道有、八百穹崇遐寿。屈指我公今几许，历岁才方七九。七百修龄，更三十七，犹是公之有。此逢诞节，盍须来献尊酒。
好是子舍孙枝，居官领荐，迭复青毡旧。陶令解龟何太早，去作幔亭仙友。只恐九重，思贤梦觉，未屈调羹手。周公居左，鲁公还是居右。

作者简介：建宁建安人，字应叟，别字安然，号瓜圃。工律诗，与刘克庄友。晚为洛学，客游所至，必交其善士，为真德秀等所知。有《瓜圃集》。